Mgema akisifiwa tembo hulitia maji

MGEMA AKISIFIWA TEMBO HULITIA MAJI

Akili mali ndilo lililokuwa jina lake. Alizaliwa katika familia ya itisha upewe, neno umasikini halikupatikana katika kamusi lao. Wavyele wake walimdekeza kama yai. Akilimali alikuwa chudere katika familia lake, alikuwa furaha katika familia yake kwa sababu alikuwa amepokelewa baada ya nina yake kuishi miaka nyingi bila mwana.

Wavyele wake walikuwa matajiri tajika mjini humo. Waliheshimika kwa mali yao na majumbo waliyokuwa nayo. Licha ya Akilimali kuwa na wazazi wake, hawakuwa na wakati wa kumlea kwa sababu za kikazi na shughuli za hapa na pale. Akilimali aliweza kulelewa na yaya yake. 

Akilimali aliweza kujiunga na shule ya chekechea na akawa akisoma vizuri bila tashwishi yoyote. Alikuwa mwerevu kama ilivyo jina lake. Wadarisi wake waliweza kumpenda mithili ya chanda na pete. Alikuwa mtoto wa shikamoo mdomoni na marahaba miguuni, hakuwabugua wakubwa na wadogo, aliwapa wote heshima. Alikuwa wembe wenye makali, masomoni hakuachwa nyuma.

Aliendelea vivyo hivyo hadi shule ya msingi. Alikuwa na bidi ja duduvule atoaye gogo na kuishi ndani. Hakulegeza kamba kamwe. Wanafunzi wenzake waliweza kumwogopa kimasomo. Hakuna aliyetaka kumkaribia. Walibaki wakishangaa kila wakati walipofanya  jaribio. Aliibuka kuwa bora na alama za juu. Sifa zake zilisheni kote kama moto nyikani wakati wa kiangazi. 

Mtihani wa kitaifa ulipofika, alifanya kwa bidii na nia yake ilikuwa kuibuka mshindi. Alikuwa na imani tosha. Wadadisi wake, wavyele wake na hata wana kitongoji wote walikuwa wamemtegemea yeye na walitarajia awe bora katika mtihani huo. Akilimali alifanya mitihani yake na kungojea matokeo yake.  

Hayawi hayawi huwa. Matokeo ya mtihani wa kitaifa yalitolewa. Akilimali aliibuka kuwa mshindi na alama bora zaidi. Furaha mzomzo iliwajaa wanavitongoji na wakaahidi kuchanga pesa ilikumsomesha hadi wakati atakapo maliza shule. Lo! Akilimali aliwaambia kuwa wazazi wake wana uwezo na hangehitaji usaidizi wao. Wahenga hawakuenda segemnege ja soksi za kiwete walipolonga, mgema akisifiwa, tembo hulitia maji.

Wavyele wa Akilimali walipoarifiwa, hawakujali kwa kuwa walidhania ni wivu tu wanamwonea mwanao. Waliweza kulitia katika kaburi la sahau. Waliweza kumpeleka mwanao kujiunga na kidato cha kwanza. Akilimali aliweza kuwashukuru wazazi wake na kuwahaidi kuwa ataendelea na bidii zake za mchwa. Waliagana na Akilimals akabaki katika mikono ya walimu wake. 

Wadorisi hawa waliweza kumpokea maana walijua tabia yake nzuri. Waliweza kumnatarisha na kumwambia kuwa kuna wana wenye tabia mbi. Akilimali aliweza kuyakaidi maneno aliyoambiwa. Aliweza kukutana na watoto aina ainati. Aliweza kujielewa na alijua nia yake katika shule hiyo. Alipatana na binti mmoja aliyenasa hisia zake. Binti yule alikuwa ameumbwa akaumbika, ungedhani Mungu alichukuwa siku na ayami kumuumba. Kidosho yule aliweza kumkariba Akilimali na kuomba kama wangeweza kusaidiana kimasomo. Bila kufikiria mara mbili, Akilimali aliweza kukubali na papo hapo wakaanza urafiki.  

Walimu wake hawakuona tatizo kwa kuwa walidhini wanasaidia kikweli kulingana na matokeo yao ya mtihani waliweza kutwaa hata nambari. Mmoja angekuwa wa kwanza mwingine wa pili. Waliweza kutuzwa na kuhimizwa waendelee vivyo hivyo.  Walikuwa wakupigiwa mfano. 

Ilikuwa tarehe mosi ambapo wawili hao walipokuwa wanajadiliana marudio ambapo binti allianza kumelezea mwenzake alivyompenda tangu amwone yeye pamoja na marafiki zake. Akilimali aliweza kunyamaza kimya na kutega masikio ndi! Binti yule aliendelea kumwlezea wakati walimu wawili walipofika na kuwashtua ghafla. Walijua wamepatikana lakini lo! Walikuwa wamekosea, walimu wale waliweza kumpa ushauri Akilimali kuwa aendelee vivyo hivyo kumfunza mwenzake. 

Walipoondoka, Akilimali aliweza kumwambia mwenzake kuwa hata yeye alikuwa anampenda  wakapanga kuwa waanze mahusiano kwa siri. Kwa kweli penzi halina macho. Waliweza kukutana kila mara na hata kufanya vitu vya ajabu. Akilimali alisahau mambo ya vitabu na kuanza kumfikiria binti yule.

Penzi ni kikohozi, haliwezi kufichika kamwe. Walimu pamoja na wanafunzi wengine waligundua na kujaribu kumonya lakini wapi! Alizika katika kaburi la sahau, aliweza kutia nta masikioni. Waliendelea kupendana na hata kuonyesha hadharani walivyopendana. Walikuwa wachumba na hata hivyo kuwafanya kutoroka shuleni ili kwenda kuanza maisha yao, walijiona kuwa wamefika kuwa mke na mume. Waliweza kujiunga na mambo ya anasa huku wakisahau matokeo. Kwa kweli, dunia rangi rangile haikomi kubadilika kamwe. Baada ya mwezi, binti alikuwa mjamzito huku Akilimali akiachiwa ugonjwa usiokuwa na jina.